**ИНФОРМАТИВНИ ЛИСТ**

**ЗАПОШЉАВАЊЕ ОСОБА СА ИНВАЛИДИТЕТОМ**

Постоје пословне користи када запослите особу са инвалидитетом – користи које су више од самог попуњавања радног места. Те користи су потврдила аустралијска и страна истраживања. Особе са инвалидитетом су:

* Поуздане – особе са инвалидитетом ређе одсуствују са посла, ређе иду на боловање и дуже остају на истом радном месту од других радника.
* Продуктивне – када се нађу на одговарајућем радном месту, особе са инвалидитетом раде исто тако добро као и други радници.
* Јефтиније – трошкови њиховог запошљавања, осигурања и одштете су нижи. У поређењу са другим радницима, особе са инвалидитетом имају мање инцидената и несрећа на раду за које би могле да поднесу захтев за одштету.
* Добре за предузеће – Особе са инвалидитетом изграђују чвршће везе са странкама и јачају морал и лојалност особља, стварајући разноврсност међу радницима. Услед ређих промена особља и смањених трошкова за запошљавање и преквалификацију се остварују реалне уштеде. Запошљавање особа са инвалидитетом доприноси свеукупној разноврсности организације. Тиме се побољшава имиџ компаније у очима особља, потрошача и заједнице, што подиже углед послодавца. Запошљавање особа са инвалидитетом је добар начин за промоцију организације .

**Поступање у откривању инвалидитета**

Ваш радник може сам да одлучи да ли ће вам рећи за свој инвалидитет. Радници немају законску обавезу да пријаве инвалидитет, осим у случају када он утиче на њихову способност за обављање посла.

Информације о инвалидитету радника често садрже осетљиве личне податке. Ако вам радник каже да има инвалидитет, морате да размислите о обуци или разумним модификацијама радних задатака или радне средине да би се задовољиле потребе радника.

**Флексибилност радног места**

Флексибилност у погледу радних аранжмана може да помогне вашој организацији да привуче и задржи раднике, укључујући и особе са инвалидитетом.

Ако треба да направите (ИЛИ: уведете) промене на радном месту или да купите специјалну опрему за радника са инвалидитетом, ваше трошкове може да покрије Фонд за помоћ при запошљавању - Employment Assistance Fund (EAF).

За више информација о EAF-у и о запошљавању особа са инвалидитетом, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.